
PËR LICENCIMIN E SHOQËRISË “ENERGJI XHACI” SHPK NË AKTIVITETIN E PRODHIMIT TË ENERGJISË ELEKTRIKE NGA HEC “MOLLAJ”

Në mbështetje të neneve 8 pika 2 germa “a”, 9 dhe 13 pika 1 germa “a” të ligjit nr. 9072, datë 22.5.2003 “Për sektorin e energjisë elektrike”, të ndryshuar, neneve 4 pika 1 germa “a”, 5 pika 1 germa “a”, 13 dhe 14 pika 1 të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108, datë 9.9.2008, Bordi i Komisionerëve të Entit Rregullator të Energjisë (ERE), në mbledhjen e tij të datës 10.10.2012, pasi shqyrtoi aplikimin e paraqitur nga shoqëria “Energji Xhaci” sh.p.k., si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për licencimin në aktivitetin e prodhimit të energjisë elektrike të kësaj shoqërie,
konstatoi se: 
Aplikimi i shoqërisë “Energji Xhaci” sh.p.k., plotëson përgjithësisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pika 1) është paraqitur dhe plotësuar në mënyrë korrekte. 
- Dokumentacioni juridik, administrativ dhe pronësor (neni 9, pika 2) është paraqitur dhe plotësuar në mënyrë korrekte. 
- Dokumentacioni financiar dhe fiskal (neni 9, pika 3) është paraqitur dhe plotësuar në mënyrë korrekte. 
- Dokumentacioni teknik (neni 9, pikat 4.1.1, 4.1.2, 4.1.3, 4.1.4) është plotësuar në mënyrë korrekte.
Mungesa e dokumentacionit që ka të bëjë me marrjen e lejes mjedisore është në proces miratimi (neni 9 pika 4.1.5, leje nga institucione të tjera).
Për gjithë sa më sipër, Bordi i Komisionerëve të ERE-s 

Vendosi:

1. Të licencojë shoqërinë “Enegji Xhaci” sh.p.k., në aktivitetin e prodhimit të energjisë elektrike nga hec “Mollaj” me fuqi të instaluar 0,6 MW.
2. Shoqëria “Enegji Xhaci” të paraqesë në ERE lejen mjedisore brenda 60 ditëve nga miratimi i tyre.
3. Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komisionerëve të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

